Եվրոպական կրթության և հետազոտությունների կենտրոնը և Հայաստանի իրավաբանական հիմնադրամը, Եվրոպական շարժման և Սուրբ Պողոսի Ակադեմիայի հետ համատեղ կազմակերպում են 12-օրյա ուսումնական այց Գերմանիա, Բելգիա և Հոլանդիա։ Այցի նպատակը իրավաբան ուսանողներին, իրավաբանական բուհերի շրջանավարտներին, երիտասարդ գիտնականներին և գործող իրավաբաններին ԵՄ իրավունքին ծանոթացնելն է։ Ուսումնական այցի ընթացքում նախատեսվում է մասնակիցների համար կազմակերպել դասընթացներ, որոնք կվարեն Գերմանիայի և եվրոպական այլ երկրների հայտնի գիտնականներ, ինչպես նաև Եվրոպական հանձնաժողովի և Եվրոխորհրդարանի փորձագետները։ Նախատեսվում են այցելություններ Բրյուսել, Հաագա և Բեռլին, ԵՄ հաստատություններ, ինչպես նաև Եվրոպայի իրավաբանական կենտրոններ։